Concorde (aeroplano)

Le Concorde esseva un aeroplano supersonic pro passageros. Il habeva essite construite solmente vinti exemplares de illo, includente quatro prototypos. Le aeroplano volava pro le prime vice le 2 de martio 1969 ab Toulouse, e attingeva le velocitate supersonic pro le prime vice le 1 de octobre del mesme anno. Le Concorde faceva su ultime volo le 24 de octobre 2003. Un Concorde poteva volar a un altitude usque a dece-octo kilometros e attinger un velocitate de Mach 2,04: plus de duo vices le velocitate del sono. Assi le avion volava ab London a New York in minus de tres horas. Le 7 de februario 1996, le Concorde ha attingite un record de velocitate de 1920 km/h in su itinerario New York – London.